ล้ง พลิกเกมรับซื้อทุเรียน
นางอัญชนา ตราโช รองเลขาธิการสำนักงานเศรษฐกิจการเกษตร (สศก.) เปิดเผยผลสำรวจข้อมูลไม้ผลตะวันออกของจังหวัด จันทบุรี ระยอง ตราด ล่าสุดพบว่า ทุเรียน มังคุด เงาะ ลองกอง มีผลผลิตรวม 995501 ตัน เพิ่มขึ้น 108542 ตัน หรือ 12% จากปีที่ผ่านมา ที่มี 886959 ตัน โดยทุเรียนให้ผลผลิต 550035 ตัน เงาะ 210637 ตัน มังคุด 212345 ตัน ลองกอง 22484 ตัน ที่จะเริ่มออกสู่ตลาดในปลายเดือน เม.ย.นี้ ขณะที่ไวรัสโควิด-19 ส่งผลให้ระบบขนส่งภายในประเทศมีความยากลำบาก ถึงแม้ตลาดปลายทางของจีน จะมีความต้องการทุเรียนและมังคุดล่าสุดพบว่า ล้ง (ผู้รวบรวมผลไม้) ได้ปรับเปลี่ยนการรับซื้อผลผลิตทุเรียนแบบเหมาสวน เป็นการเหมาแบบตีราคากัน เดือนต่อเดือน โดยเดือน มี.ค. ราคาเหมาอยู่ที่ 130-155 บาทต่อกิโลกรัม (กก.) เดือน เม.ย. ถึงวันที่ 10 พ.ค.นี้ อยู่ที่ 115-130 บาทต่อ กก. ซึ่งเป็นราคาที่เกษตรกรพึงพอใจ และภาครัฐได้กำชับให้ล้ง มีมาตรการป้องกันการติดเชื้อไวรัสโควิด-19 ที่อาจเกิดขึ้นกับคนงานและลูกค้า อย่างรัดกุมแล้ว.
ล้ง (ผู้รวบรวมผลไม้) ได้ปรับเปลี่ยนการรับซื้อผลผลิตทุเรียนแบบเหมาสวน เป็นการเหมาแบบตีราคากัน เดือนต่อเดือน โดยเดือน มี.ค. ราคาเหมาอยู่ที่ 130-155 บาทต่อกิโลกรัม (กก.)
ทุเรียน,ผลไม้,ล้งรับซื้อทุเรียน,รับซื้อทุเรียน,ผลผลิตทุเรียน,ซื้อทุเรียนเหมาสวน,ข่าววันนี้